कांग्रेस के राजीव सातव ने शून्यकाल में यह मामला उठाया और कहा कि नीट के लिए देश के हर जिले में परीक्षा केंद्र बनाने के बारे में पहले भी मांग की गयी थी। इसी मांग को लेकर सांसदों के दल ने मानव संसाधन विकास मंत्री से बातचीत की थी और उसी का परिणाम है कि इस परीक्षा के 23 और केंद्र बनाए गए। उन्होंने महाराष्ट्र के कई जिलों से परीक्षा देने के लिए आने वाले छात्रों का मामला उठाते हुए कहा कि परीक्षार्थियों को 500 किलो मीटर की दूरी तय करके परीक्षा केंद्र पर पहुंचना पड़ रहा है।